Nikolai Bulganin

Nikolai Alexandrovich Bulganin (;  – 24 Februari 1975)Nikolay Aleksandrovich Bulganin (Perdana Menteri Kesatuan Republik Sosialis Soviet) – Encyclopædia Britannica:. Britannica.com. Dicapai pada 11-6-2014. ialah Perdana Menteri Kesatuan Soviet dari 1955 hingga 1958. Beliau juga pernah berkhidmat sebagai Menteri Pertahanan, selepas berkhidmat dalam Tentera Merah semasa Perang Dunia II.

Dilahirkan di Nizhny Novgorod, Bulganin menyertai Parti Bolshevik pada tahun 1917 dan menjadi anggota polis politik Soviet Cheka setahun kemudian. Selepas Perang Saudara Rusia, beliau memegang beberapa jawatan pentadbiran sehingga tahun 1931, apabila beliau menjadi pengerusi Majlis Bandaraya Moscow dengan sokongan Lazar Kaganovich. Sebagai seorang Stalinis yang setia, Bulganin naik dalam hierarki Soviet ketika Pembersihan Besar-Besaran Stalin, dan pada tahun 1937 beliau dilantik sebagai perdana menteri SFSR Rusia dan menjadi ahli penuh Jawatankuasa Pusat Parti Komunis. Setahun kemudian beliau dilantik sebagai Timbalan Perdana Menteri Kesatuan Soviet dan ketua Bank Negara Soviet. Walaupun beliau tidak pernah menjadi komander barisan hadapan, Bulganin memegang beberapa jawatan politik penting dalam Tentera Merah semasa Perang Dunia II, dan berkhidmat dalam Jawatankuasa Pertahanan Negara pimpinan Stalin. Pada tahun 1947, beliau menggantikan Stalin sebagai Menteri Angkatan Tentera dan dianugerahkan pangkat Marsyal Kesatuan Soviet. Pada awal 1948, beliau menjadi ahli penuh Politburo.

Selepas kematian Stalin pada tahun 1953, Bulganin menyokong Nikita Khrushchev dalam perebutan kuasa dengan Georgy Malenkov. Pada tahun 1955, beliau menggantikan Malenkov sebagai Perdana Menteri Kesatuan Soviet. Pada mulanya sekutu rapat Khrushchev, Bulganin kemudian mula meragui dasar-dasarnya dan dikaitkan dengan Kumpulan Anti-Parti yang dipimpin oleh Vyacheslav Molotov. Kekalahan kumpulan itu membawa kepada kejatuhan Bulganin, dan pada tahun 1958 beliau dipecat sebagai perdana menteri dan disingkirkan daripada Politburo. Dipaksa bersara, Bulganin meninggal dunia pada tahun 1975 pada usia 79 tahun.

Tarikh kenaikkan pangkat
 Generalleytenant (Leftenan Jeneral)—6 Disember 1942
 Generalpolkovnik (Kolonel Jeneral)—29 Julai 1944
 General armii 
(Jeneral Ketumbukan)—18 November 1944
 Marshal sovetskogo soyuza (Marsyal Kesatuan Soviet)—3 November 1947
 Diturunkan pangkat ke Generalpolkovnik (Kolonel Jeneral)—26 November 1958

Anugerah kebesaran
20pxHero of Socialist Labour (10 June 1955)60pxOrder of Lenin, twice (1931, 1955)60pxOrder of the Red Banner (1943)60pxOrder of Suvorov, 1st class (1945) and 2nd class (1943)60pxOrder of Kutuzov, 1st class, twice (1943, 1944)60pxOrder of the Red Star, twice (1935, 1953) (Tuvan People's Republic, 3 March 1942)60pxGrand Cross of the Virtuti Militari (Poland)

Rujukan

Pautan luar



Category:Kelahiran 1895
Category:Kematian 1975
Category:Bolshevik
Category:Tentera Soviet
Category:Menteri Soviet
Category:Tentera Rusia
Category:Marsyal Kesatuan Soviet